राशन डीलरों ने 11 सूत्रीय मांगों को लेकर सौंपा ज्ञापन
भास्कर संवाददाता | मेड़ता सिटी
अपनानिश्चित मानदेय निर्धारित करने की मांग सहित विभिन्न मांगों को लेकर मेड़ता नगर सहित तहसील क्षेत्र के राशन डीलरों ने सोमवार को मुख्यमंत्री के नाम तहसीलदार को ज्ञापन सौंपा। तहसील अध्यक्ष रामलाल खोखर के नेतृत्व में भारत माली, जालमचंद शर्मा, सुरेंद्रपाल, नरेंद्र पारीक, कैलाश शर्मा मेड़ता रोड, कालूराम, रफीक घोसी, कमलकिशोर, नरेंद्र वैष्णव, रामदीन, शकील वारसी सहित राशन डीलरों की ओर से दिए गए ज्ञापन में अवगत कराया कि सार्वजनिक वितरण प्रणाली में जो बायोमैट्रिक व्यवस्था के माध्यम से पारदर्शिता लाई गई है यह सरकार का सराहनीय कदम है। सरकार के इस कदम का राशन विक्रेताओं ने अपना पूरा सहयोग दिया। लेकिन पोस मशीन कनेक्टिविटी, सर्वर डाउन, वरिष्ठ उपभोक्ताओं के अंगूठे के निशानी स्केन नहीं होना, छीजत सहित कई तरह की कठिनाइयां रही है। राशन विक्रेता को प्राप्त कमीशन से तो दुकान का किराया और ही सहायक कर्मचारी का वेतन निकल रहा है। इन परिस्थिति में इस व्यवस्था का सुचारू संचालन संभव नहीं।
रियांबड़ी| राजस्थानराज्य अधिकृत राशन विक्रेता नियोजक संघ के आह्वान पर राशन डीलरों ने एसडीएम को ज्ञापन सौंपा। तहसील अध्यक्ष गोविंद शर्मा के नेतृत्व में एकत्रित होकर सभी राशन डीलर सोमवार दोपहर उपखंड कार्यालय पहुंचे। उन्होंने एसडीएम को 11 सूत्री मांग पत्र सौंपा। इस दौरान भंवरदास वैष्णव, दयाशंकर माली, संपत माली, पवन पाराशर, दिनेश सिंह राजपुरोहित, ताराचंद पाराशर, राजश्री, महावीर माली चनणाराम मौजूद थे।
hin_Deva kas_Deva hin_Deva hin_Deva